มีตุ่มขึ้นบริเวณอวัยวะเพศ(แคมเล็ก) มีลักษณะเป็นก้อนๆจับจะเจ็บ คล้ายๆหัวสิวมีหนองอยู่ข้างใน จะมีวิธีรักษายังไงคะ ตอนนี้กังวลมากคะ
สวัสดีค่ะอาการเป็นตุ่ม หรือผื่น เกิดได้จากสาเหตุมากมายค่ะ เช่นผิวหนังอักเสบผื่นภูมิแพ้ ผิวหนังติดเชื้อแบคทีเรีย ติดเชื้อไวรัส หรือรา ที่สามารถเกิดกับผิวหนังทั่วไป เป็นต้น การวินิจฉัยจำเป็นต้องตรวจดูบริเวณที่เป็น ร่วมกับสอบถามอาการ ความเสี่ยงอีกหลายอย่าง จึงจะทราบสาเหตุ และวิธีการรักษาค่ะในกรณีนี้เป็นบริเวณอวัยวะเพศ หากมีพฤติกรรมเสี่ยง ก็อาจเกิดจากโรคติดต่อทางเพศสัมพันธ์ต่าง ๆ เช่น หูด หูดหงอนไก่ ได้ด้วยเช่นกันค่ะ แนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ